LSZ Merchandise 2025
2026-01-16 08:00 - 2026-02-21 23:59 (Europe/Zurich) | Zürich, Zürich, Switzerland
Du muss dech alogge fir de Forms auszefëllen

Visitt R3 Robotics
2026-02-25 08:00 - 17:00 | Zurich
Léif LSZ’ler,
Den 26. Februar steet eng ganz besonnesch Visitt um Programm. R3 Robotics invitéiert eis op e Patt. R3 Robotics ass eng innovativ Firma, déi sech op modern Robotik an intelligent Automatiséierungsléisunge spezialiséiert huet. Ab 18:30 am HG E3 erwaart eis e spannenden an zukunftsorientéierte Programm.
Um Agenda stinn:

eng Aféierung an d’Welt vun der moderner Robotik an AI-gestëtzter Automatiséierung,
Ablécker an aktuell Projeten an technologesch Entwécklungen,
an natierlech Zäit fir Froen an Austausch mat den Expert:innen.

R3 Robotics steet fir Innovatioun, technologesch Exzellenz a praktesch Léisungen am Beräich vun der Robotik. D’Firma entwéckelt intelligent Systemer, déi Prozesser méi effizient, flexibel an nohalteg gestalten – a bitt eis domat en Abléck an d’Zukunft vun der Industrie.
Dir kënnt iech bis den 25. Februar um 21:00 umellen.
Mir freeën eis op eng spannend Visitt an op e flotten Owend mat Iech alleguer!
Mat beschte Gréiss,Äre Comité
Du muss dech alogge fir de Forms auszefëllen

Schiweekend 2026
2026-02-27 - 2026-03-01 | Zurich
Léif LSZler,
D’Exame sti virun der Dier, dofir ass elo de perfekten Zäitpunkt fir sech op e flotte Weekend mam LSZ no den Examen ze freeën. Dofir luede mir iech op den LSZ-Schiweekend am Schigebitt Andermatt-Sedrun-Disentis am Chalet Gruppenhaus Rheinquelle an. Dëse fënnt de 27. Februar bis de 1. Mäerz statt.
Méi Informatiounen dozou fannt dir ënnert follgende Links:
Chalet & Pisteplang vum Schigebitt
D’Hütt ass op ongeféier 1650m, mir ginn also dovun aus, dass do scho Schnéi ze gesinn ass. D’Schigebitt selwer huet 180km Pist wou fir jiddereen eppes dobäi ass an déi héchste Plaz leit op op baal 3000m vu wou een eng fantastesch Vue genéisse kann. Den Depart mam Bus ass geplangt Freides de 27.02 am fréie Moien um Campus Hönggerberg a mer wäerte Sonndes den 01.03 Owes rëm um Höngg sinn. Genau Informatiounen zum Depart a Retour kritt dir zu engem spéideren Zäitpunkt.
D’Participatioun läit dëst Joer bei 230€. An deem Präis mat abegraff ass den Transport hin an zeréck, de Schipass, de Chalet fir 2 Nuechten, d’Moies – an Owesiessen am Chalet, souwéi genuch ze drénken.
D’Umeldung wäert no den APB’s vum LSZ oflafen. Falls een sech ofmellt, kee méi op der Waardelëscht steet an sech keen Ersatz méi fënnt, da muss een d’Fixkäschten déi schonn ugefall sinn, selwer bezuelen.
Dir kennt iech ab dem 17.01 (18:00) bis de 25.01 (23:59) umellen.
D’Platze fir de Schiweekend sinn op 50 Persoune limitéiert, maacht iech also schnell bäi.
Réischt no der Umeldungsperiod kritt dir vun eis Bescheed gesot ob dir eng Plaz kritt hutt, dir musst och da réischt bezuelen. Denkt och dru fir är Beloununge vum Zürcher Bal anzeléise fir eng Reduktioun op de Präis ze kréien. Spéider Umeldunge sinn och méiglech, eventuell muss een dann awer domat rechnen op der Waardelëscht ze landen.
Bei Froe kennt dir Iech beim Responsabele vum Schiweekend mellen: Will Homer (621150649, will.homer@lsz.lu)
Mir freeën eis op ee flotte Weekend!
Äre Comité
Du muss dech alogge fir de Forms auszefëllen

Kulturausfluch 2026
2026-03-14 | Basel, Basel, Switzerland
Léif LSZ’ler,
Fir eisen 2026 Kulturausfluch geet et Samsden den 14 Mäerz op Basel. Dofir fuere mir um 9 Auer mam Zuch vun Zürech aus dohinner a kommen um 10:30 dohannen un. No engem klengen Tour vun der historescher Stad, kënnt dir mëttegiesse goen. Dann treffe mir eis nees um 15 Auer bei der Brauerei vu Feldschlösschen. Do kréie mer d’Braukonscht vu méi no erkläert a kënnen dobäi hire leckere Béier schmaachen.
D’Participatioun verleeft no eisen APB’en an de Präis ass 25€. An deem Präis ass den Transport an d’Visite vu Feldschlösschen mat abegraff.
Dir kënnt iech haut ab 18:00 Auer bis den 28.02 um 23:59 Auer umellen.
https://lsz.lu/event/kulturausfluch-2026/
Mir freeën eis op iech,
Äre Comité
Du muss dech alogge fir de Forms auszefëllen
